**PREDKLADACIA SPRÁVA**

Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa zrušuje nariadenie vlády Slovenskej republiky č. 29/2011 Z. z., ktorým sa ustanovuje zoznam zamýšľaných použití krmív určených na osobitné nutričné účely (ďalej len „návrh nariadenia vlády“) ako iniciatívny návrh.

Účelom návrhu nariadenia vlády je zrušenie nariadenia vlády Slovenskej republiky č. 29/2011 Z. z., ktorým sa ustanovuje zoznam zamýšľaných použití krmív určených na osobitné nutričné účely a ktorým bola transponovaná smernica Komisie 2008/38/ES z 5. marca 2008, ktorou sa stanovuje zoznam zamýšľaných použití krmív určených na zvláštne nutričné účely u zvierat (kodifikované znenie), a to z dôvodu, že táto smernica bola zrušená priamo uplatniteľným nariadením Komisie (EÚ) 2020/354 zo 4. marca 2020, ktorým sa stanovuje zoznam zamýšľaných použití krmív určených na zvláštne nutričné účely a zrušuje smernica 2008/38/ES.

Návrh nariadenia vlády nie je potrebné predložiť do vnútrokomunitárneho pripomienkového konania.

Dátum nadobudnutia účinnosti návrhu nariadenia vlády je určený tak, aby bol čo najskôr zrušený nepotrebný právny predpis.

Návrh nariadenia vlády bol predmetom pripomienkového konania, ktorého výsledky sú uvedené vo vyhodnotení pripomienkového konania a predkladá sa bez rozporov.